“ทองไทย” ดีดพรวด 300 บาท ตามตลาดโลก กังวลมาตรการกระตุ้นศก.สหรัฐฯ รอบใหม่ ไม่คืบ
"สมาคมค้าทองคำ" รายงานราคาทองเปิดตลาดเช้านี้ “ทองไทย” ดีดขึ้นพรวดเดียว 300 บาท ตามตลาดโลก กังวลมาตรการกระตุ้นศก.สหรัฐฯ รอบใหม่ ไม่คืบ ทองคำแท่ง ขายออกบาทละ 28,650 รูปพรรณ 29,150 บ.
"สมาคมค้าทองคำ" รายงานราคาทองเปิดตลาดเช้านี้ “ทองไทย” ดีดขึ้นพรวดเดียว 300 บาท ตามตลาดโลก กังวลมาตรการกระตุ้นศก.สหรัฐฯ รอบใหม่ ไม่คืบ ทองคำแท่ง ขายออกบาทละ 28,650 รูปพรรณ 29,150 บ.
14 ส.ค. 2563

สมาคมค้าทองคำ รายงานราคาทอง (96.5%) วันนี้ (14 ส.ค.63) เมื่อเวลา 09.23 น.ที่ผ่านมา ปรับขึ้นพรวดเดียว 300 บาทตามตลาดโลก เมื่อเทียบกับประกาศราคาซื้อขายครั้งสุดท้ายของวานนี้ (13 ส.ค.) ที่ตลอดทั้งวันมีการประกาศราคาทั้งหมด 11 รอบ ส่งผลให้ราคาทองคำรูปพรรณทะลุระดับ 29,000 บาท หลังจากก่อนหน้านี้ราคาร่วงลงติดต่อกัน 5 วัน นับตั้งแต่วันเสาร์สัปดาห์ที่ผ่านมา รวม 1,950 บาท
โดยราคาทองคำแท่งวันนี้ รับซื้ออยู่ที่บาทละ 28,550.00 บาท ขายออกที่ราคาบาทละ 28,650.00 บาท
ทองรูปพรรณ รับซื้ออยู่ที่ราคาบาทละ 28,030.84 บาท ขายออกที่บาทละ 29,150.00 บาท
ราคาทองคําเช้านี้เคลื่อนไหวที่บริเวณ 1,954 ดอลลาร์ หลังจากปิดตลาดเมื่อคืนที่ผ่านมาพุ่งขึ้น 21.4 ดอลลาร์ สู่ระดับ 1,970.4 ดอลลาร์ เนื่องจากได้รับแรงหนุนจากการเข้าซื้อทองคำในฐานะสินทรัพย์ปลอดภัย จากการอ่อนค่าของสกุลเงินดอลลาร์ รวมทั้งการเจรจามาตรการกระตุ้นเศรษฐกิจสหรัฐฯ รอบใหม่ยังไม่คืบ และตัวเลขคนว่างงานสหรัฐยังอยู่ในระดับสูงมาก ในประเทศเปิดตลาดขึ้นพรวดตาม ทองคำรูปพรรณทะลุ 3 หมื่น